เมื่อวันที่8พฤษภาคม2561ที่ผ่านมาได้มีเพศสัมพันธ์กับแฟนค่ะ มีอะไรกัน3ครั้ง ใส่ถุงยางทุกครั้ง แต่มีบางครั้งที่น้องชายแฟนหดค่ะ แล้วกลัวว่าอาจจะท้อง แต่ก็ดูถุงยางทุกครั้งไม่พบรอยรั่วนะคะ แต่ไม่ได้กินยาคุมเลยค่ะ ปกติก็ไม่ทานอยู่แล้วค่ะเพราะไม่ได้มีอะไรกันบ่อยมาก ยาคุมฉุกเฉินก็ไม่ได้ทานค่ะ วันนั้นจากที่นับรอบเดือนมันก็อยู่ในช่วงตกไข่ค่ะ ประจำเดือนควรจะมาวันที่21พฤษภาคมค่ะ แต่วันนี้วันที่14พฤษภา(ผ่านไป7วันหลังมีเพศสัมพันธ์) มีเลือดติดอยู่ที่กางเกงในเล็กน้อยค่ะสีเหมือนประจำเดือน แต่พอไปค้นกูเกิ้ลก็กลัวว่าจะเป็นเลือดล้างหน้าเด็กค่ะ อย่างนี้มีโอกาศที่จะท้องไหมคะ?
สวัสดีค่ะ การใช้ถุงยางอนามัยนั้น แม้จะใช้ได้อย่างถูกต้อง ก็ยังมีโอกาสตั้งครรภ์ได้ประมาณ 2% ค่ะ สำหรับเลือดที่ออกมาในวันที่ 14 พ.ค. นั้นหากเป็นเลือดล้างหน้าเด็ก ก็ควรจะมีปริมาณเพียงเล็กน้อย เชน แค่พอเปื้อนกางเกงใน สีออกแดงจาง และเลือดจะออกเพียงแค่ 1-2 วันเท่านั้น ดังนั้นให้สังเกตเลือดที่ออกต่อไปก่อน หากมีปริมาณมากจนต้องใส่ผ้าอนามัย หรือมานานเกิน 2 วัน ก็ไม่น่าใช่เลือดล้างหน้าเด็กค่ะ โดยอาจเป็นเลือดประจำเดือนที่อาจมาก่อนกำหนดเวลาก็ได้แต่หากมาเพียงแค่ 1-2 วันและมีปริมาณน้อยๆ ก็อาจเป็นเลือดล้างหน้าเด็กได้ ซึ่งต้องรอดูว่าจะมีประจำเดือนมาหรือไม่ค่ะ